Diari Oficial de la Generalitat Valenciana


Sumari del DOGV 3864, del 25-10-2000 (2000/7902)

ORDRE de 25 de setembre de 2000, de la Conselleria d'Agricultura, Pesca i Alimentació, per la qual s'aprova el Pla d'Obres per a la Modernització del Regadiu a la província de Castelló, IV part.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3864

Data del DOGV
:   25-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7902


Data del document
:   25-09-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * Montán
    * Almedíjar
    * Benassal
    * Argelita
    * Gaibiel
    * Castelló de la Plana
    * Onda
    * Jérica
    * Rossell
    * Fanzara
    * Matet
    * Navajas
    * Montanejos
    * Puebla de Arenoso
    * San Rafael del Río
    * ordenació hidroagrícola
    * ordenació hidràulica
    * programa d'actuació

ORDRE de 25 de setembre de 2000, de la Conselleria d'Agricultura, Pesca i Alimentació, per la qual s'aprova el Pla d'Obres per a la Modernització del Regadiu a la província de Castelló, IV part. [2000/7902]
  
Per mitjà de les ordres d'1 de març de 1995, de 26 d'abril de 1996 i de 4 de juliol de 1997, de la Conselleria d'Agricultura, Pesca i Alimentació, es van aprovar els corresponents plans d'obres per a la modernització del regadiu de Castelló.
  
Les línies prioritàries d'actuació plasmades en els plans anteriors han s'han centrat, amb especial intensitat, en el canvi del sistema de reg tradicional per localitzat, com també en la reutilització d'aigües depurades i l'automatització dels sistemes.
  
En aquesta quarta part del pla de modernització es pretén recollir, sense abandonar aquelles línies prioritàries, les obres que cal executar en municipis o zones on la intensitat del regadiu no és tan pronunciada, però té importància primordial en la millora de les rendes dels agricultors afectats.
  
Amb aquesta finalitat, es pretén augmentar la capacitat d'embassament, de manera que es puguen emmagatzemar els sobrants hivernals o crear noves infraestructures per recollir els cabals provinents d'altres conques, i també disminuir les pèrdues d'aigua en les conduccions i facilitar, allà on siga possible, el canvi dels sistemes de reg tradicional per localitzat i la reutilització de les aigües depurades.
  
El pla d'obres redactat com a IV part preveu actuacions als municipis d'Almedíjar, Argelita, Benasal, Castelló, Fanzara, Gaibiel, Jérica, Matet, Montán, Montanejos, Navajas, Onda, Puebla de Arenoso, Rossell, San Rafael, Segorbe, Teresa, la Vall d'Uixó, Villahermosa del Río, Vinaròs i Viver.
  
Vist tot això, a proposta de la Direcció General de Modernització d'Estructures Agràries i fent ús de les facultats que tinc atribuïdes
  
ORDENE
  
Article 1
  
Queda aprovat el Pla d'Obres per a la Modernització del Regadiu a la província de Castelló, IV part.
  
Article 2
  
D'acord amb l'article 62 de la Llei de Reforma i Desenvolupament Agrari i els decrets 151/1990, de 17 de setembre, 169/1991, de 30 de setembre, 13/1995, de 10 de gener, i 39/1995, de 7 de març, del Consell de la Generalitat Valenciana, les obres de construcció d'embassaments i dipòsits d'emmagatzematge i regulació de cabals, instal·lacions elevadores i grups de pressió, amb les corresponents instal·lacions electromecàniques, xarxes o conduccions principals de reg, instal·lacions de filtratge, canonades i conduccions d'impulsió i interconnexió, línies elèctriques, centres de transformació i sistemes d'informatització, automatització i control, i condicionament de séquies i desguassos, queden classificades com d'interés general, en el grup a) de l'article 61 de la Llei de Reforma i Desenvolupament Agrari.
  
DISPOSICIONS FINALS
  
Primera
  
La Direcció General de Modernització d'Estructures Agràries dictarà normes per a la millor aplicació de les disposicions d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 25 de setembre de 2000
  
La consellera d'Agricultura, Pesca i Alimentació,